L 358/28 Jurnalul Oficial al Uniunii Europene 13.12.2014 DECIZIA 2014/901/PESC A CONSILIULUI din 12 decembrie 2014 de modificare a Deciziei 2013/255/PESC privind măsuri restrictive împotriva Siriei CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, având în vedere Decizia 2013/255/PESC a Consiliului din 31 mai 2013 privind măsuri restrictive împotriva Siriei ('), întrucât: (1) La 31 mai 2013, Consiliul a adoptat Decizia 2013/255/PESC. (2) La 20 octombrie 2014, Consiliul a convenit asupra impunerii unei interdicţii privind exportul combustibil pentru avioane și de aditivi relevanți către Siria, deoarece acestea sunt utilizate de către forțele aeriene ale regimului Assad, care întreprind atacuri aeriene arbitrare lansate asupra populației civile. (3) Sunt necesare acțiuni suplimentare din partea Uniunii pentru a pune în aplicare măsurile respective. (4) Decizia 2013/255/PESC ar trebui modificată în consecință, ADOPTĂ PREZENTA DECIZIE: Articolul 1 Se introduce următorul articol în Decizia 2013/255/PESC „Articolul 7a (1) Se interzice vânzarea, furnizarea, transferul sau exportul către Siria de combustibil pentru avioane şi de aditivi concepuți special pentru combustibil pentru avioane, realizat de către resortisanți ai statelor membre sau de pe teri- toriile statelor membre, ori folosind nave sau aeronave aflate sub pavilionul statelor membre, indiferent dacă aceste articole sunt sau nu originare de pe teritoriile lor. (2) Se interzice furnizarea, în mod direct sau indirect, de finanțare sau de asistență financiară, precum şi de servicii de asigurarea și reasigurare sau servicii de brokeraj, în legătură cu vânzarea, furnizarea, transferul sau exportul de combustibil pentru avioane și aditivi menționați la alineatul (1). (3) Autorităţile competente ale unui stat membru pot autoriza vânzarea, furnizarea, transferul sau exportul de combustibil pentru avioane şi aditivi către Siria sau furnizarea, în mod direct sau indirect, de finanțare sau de asis- tență financiară, precum și de servicii de asigurarea și reasigurare sau servicii de brokeraj necesare pentru uzul exclusiv al Organizaţiei Naţiunilor Unite sau al organismelor care acţionează în numele său în scopuri umanitare, cum ar fi furnizarea asistenței sau facilitarea furnizării asistenței, inclusiv materiale medicale, alimente sau transferul de personal umanitar şi asistență conexă, sau pentru evacuări din Siria ori în cadrul Siriei (4) Interdicţiile de la alineatele (1) și (2) nu se aplică combustibilului pentru avioane și aditivilor utilizați exclusiv de aeronave civile care nu aparţin Siriei şi care aterizează pe teritoriul Siriei, cu condiția ca aceştia să fie destinați și utilizaţi exclusiv în scopul continuării operațiunii de zbor a aeronavei în care sunt încărcați. (5)  Uniunea adoptă măsurile necesare în vederea identificării articolelor relevante care intră sub incidența prezen- tului articol.” () JO0L147,1.6.2013,p.14.